Page:New song called, Bonaparte's comin', or, Rouse brother Britons.pdf/3

 He's thinkin' to brig owre the Channel,

an' fyne be'll come hither dry thod;

But faith gin brave Nelſon meet wi' him,

I dread he'll come ſhort o' the road:

For Nelſon he is a brave ſailor,

an' Bonaparte kens that fa' weel;

For brauly he minds o' the drubbin'

he gat frae him ance at the Nile.

Then wha wadna be, &c.

Now we hae baith ſodgers an' ſailors,

an' plenty o' fine Volunteers,

Wi' routh o' Militia an' Yeomen,

then what the miſhanter can fear's?

We'll laugh at their threaten'd invaſion,

our hearts to our King are ſae true,

We'll ſtan' or we'l fa' by our colours,

an' ſwear by the Red an' the Blue.

Then wha wadna be, &c.

Our King an' our Country commands us,

our Liberty, Laws, an' our Lives,

An' what's ſtill as dear yet as a' that,

our Honour, our Creed, an' our Wives,

Then let us unite to defend them,

an' enter the liſts Volunteer,

An' tell the proud Corſican Tyrant,

we want nae French faſhions the year.

Then wha wadna be, &c.

Now fill up a bumper to Nelſon,

to Duncan, St. Vincent an' Howe,

Likewiſe to brave Keith an' Sir Sidney,

while laurels encircle their brow.